EkBass/fiwiki-20250220-pages-articles huggingface dataset:
Leo Ågren

Karl Leo Ågren (26. heinäkuuta 1928 Uusikaarlepyy - 7\. kesäkuuta 1984 Tukholma, Ruotsi) oli suomenruotsalainen kirjailija, jonka veljet olivat Erik Ågren ja Gösta Ågren. Ågren työskenteli latojana ensin Uudessakaarlepyyssä vuoteen 1948 saakka ja Pietarsaaressa vuosina 1951–1960. Myöhemmin hän muutti Ruotsiin ja työskenteli Dagens Nyheterin palveluksessa latojana 1964–1976. Ågrenin esikoisromaani Hunger i skördetid käsitteli Pohjanmaan tilattoman väestön elämää. Hän kirjoitti myös torppariaiheisen Kungsådern- romaanitrilogian, jonka tapahtumat ulottuivat 1700-luvun alusta vuoteen 1918. Hänen romaaninsa Ballad on sovitettu elokuvaksi Lapualaisballadi. == Teoksia == * Hunger i skördetid, romaani. 1954 * Motsols. 1955 * Kungsådern- romaanitrilogia ** I. Kungsådern. 1957 ** II. När gudarna dör. 1959 ** III. Fädrens blod. 1961 * Stämmor i nordannatten, runokokoelma. 1960 * Ballad, romaani. 1962 * Krigshistoria, romaani. 1971 == Lähteet == * * Luokka:Suomenruotsalaiset kirjailijat Luokka:Vuonna 1928 syntyneet Luokka:Vuonna 1984 kuolleet
To Violate the Oblivious

__NOTOC__ To Violate the Oblivious on yhdysvaltalaisen yhden miehen black metal -yhtye Xasthurin neljäs studioalbumi, joka julkaistiin vuonna 2004. Moribund Cult -levy-yhtiö julkaisi levystä vuonna 2005 remasteroidun version, joka sisältää lisäkappaleen "Reflecting Hateful Energy". Perverted Taste -levy-yhtiö taas julkaisi albumista 500 kappaletta painetun tupla-LP:n, joka sisältää lisäkappaleen "At the Pagan Samhain", joka on alun perin Gravelandin kappale. == Kappaleet == # # # # # # # # # == Aiheesta muualla == * Luokka:Vuoden 2004 albumit Luokka:Xasthurin albumit
Scott Asheton

Scott Asheton (16. elokuuta 1949 – 15. maaliskuuta 2014) oli yhdysvaltalainen rumpali, joka tunnettiin parhaiten The Stooges -yhtyeestä. Asheton soitti The Stoogesin kaikilla albumeilla. ==Ura== Scott Asheton syntyi Washingtonissa. 14-vuotiaana hän muutti perheensä mukana Ann Arboriin. Siellä Asheton tutustui veljensä Ronin kanssa Dave Alexanderiin ja Iggy Popiin. He perustivat vuonna 1967 The Stooges -rockyhtyeen. Ashetonista oli ensin tarkoitus tulla sen laulaja, mutta lopuksi hänestä tuli sen rumpali. Iggy Pop opetti Ashetonin soittamaan rumpuja. Ashetonin raju ja luja soittotyyli on ollut esikuvana ja mallina lukuisille myöhemmille punk-rumpaleille. The Stooges levytti vuosina 1969 ja 1970 albumit The Stooges ja Fun House, joiden jälkeen yhtyeen toiminta muuttui epäsäännölliseksi. Valtaosa sen jäsenistä kärsi huumeriippuvuudesta. Vuonna 1972 Ron Asheton oli siirtynyt basistiksi, ja kitaristiksi oli tullut James Williamson. Yhtye sai apua ja tukea David Bowielta ja levytti kolmannen albuminsa Raw Powerin. Mikään albumi ei kuitenkaan saanut suurta suosiota. Yhtye hajosi tämän sekä muiden ongelmien takia vuonna 1974. The Stoogesin jälkeen Asheton jatkoi Iggy Popin kanssa esiintymistä toimien tämän taustayhtyeen rumpalina vuonna 1978. Hän myös toimi rumpalina Scott Morganin ja Fred ”Sonic” Smithin yhtyeissä sekä Sonic’s Rendezvous Bandissa. Niitä seurasivat Destroy All Monsters ja Dark Carnival. Hänen aikansa näissä yhtyeissä jäi aina lyhyeksi. Asheton ei erityisemmin menestynyt 1980- ja 1990-luvuilla. Hän elätti itsensä pääasiassa muilla töillä kuin soittamisella. Asheton muutti näinä aikoina Ann Arborista Floridaan, jossa perusti perheen. The Stooges teki paluun vuonna 2003. Sitä edelsi Ashetonin veljesten sekä Mike Wattin perustama tribuuttiyhtye. Iggy Pop halusi liittyä heidän mukaansa muutaman vuoden toiminnan jälkeen ja tämä johti Stoogesin paluuseen. Yhtye oli noussut suosioon Iggyn aloitettua soolouransa 1970-luvulla. He kiersivät maailmaa paljon ja julkaisivat The Weirdness -albumin. Ron Asheton kuoli vuonna 2009, minkä jälkeen James Williamson palasi takaisin yhtyeen kitaristiksi. Veljensä kuoleman jälkeen Asheton ja Iggy jäivät The Stoogesin viimeisiksi eläviksi alkuperäisjäseniksi. Kesäkuussa 2011 The Stoogesin Hellfest-festivaaliesiintymisen jälkeen Asheton sai vakavan aivohalvauksen, josta hän ei koskaan toipunut täysin. Hän soitti tämän jälkeen enää vain satunnaisia keikkoja, koska pitkät kiertueet kävivät hänelle liian raskaiksi. Hänen paikkansa The Stoogesissa otti Toby Dammit. Asheton kuoli sydänkohtaukseen 64-vuotiaana 15. maaliskuuta 2014. ==Diskografia== === The Stooges === * * * * * * * ==Lähteet== ==Aiheesta muualla== *Scott Ashetonin muistokirjoitus Helsingin Sanomissa Luokka:Yhdysvaltalaiset rumpalit Luokka:Vuonna 1949 syntyneet Luokka:Vuonna 2014 kuolleet
Kuurna (Kajaani)

Kuurna on Kajaanin kaupunginosa, joka sijaitsee Kajaaninjoen pohjoispuolella noin kaksi kilometriä keskustasta koilliseen. Vuoden 2014 lopussa Kuurnassa oli 4 081 asukasta. Kuurnan kaupunginosaan kuuluvat seuraavat alueet: Kulttuurikeskus, Puomirinne, Kisarinne, Heinisuo, Kuurnanranta, Kättö, Kätönlahti, Kangaspuro ja Äkälänniemi. Kuurna rajoittuu lännessä Puutavarantiehen ja Vanhaan Viitostiehen, pohjoisessa metsäalueeseen, idässä valtatiehen 5 ja etelässä Kajaaninjokeen. Lisäksi Kuurnaan kuuluu Äkälänniemen alue valtatien 5 itäpuolelta. Kuurnassa sijaitsee mm. Kätönlahden koulu, K-Market sekä Kuurnan ja Kätönlahden päiväkodit. Kuurnassa on myös pienehkö lampi, joka on todellisuudessa Kajaaninjoen lahti, Kätönlahti. Se on kuroutunut aikoinaan lammeksi Kuurnantien rakentamisen yhteydessä. == Lähteet == Luokka:Kajaanin kaupunginosat
Woo Bum-Kon

Woo "Power" Bum-Kon (24. helmikuuta 1955 - 28\. huhtikuuta 1982) oli eteläkorealainen poliisi, joka suoritti tunnetun historian toiseksi pahimman killing spree -murhan. (). Hän tappoi 57, mukaan lukien itsensä, ja haavoitti 35 ihmistä Sang-Namdossa, Etelä-Koreassa. Tapauksen johdosta Etelä-Korean sisäministeri Suh Chung Hwa erosi tehtävästään. ==Tapahtumat== Woo oli riidellyt naisystävänsä kanssa iltapäivällä 27.4.1982. Raivostuneena hän lähti poliisiasemalle, jossa hän kulutti aikaansa asevarastossa viskiä juoden. Humalluttuaan hän kokosi asearsenaalin, mukaan lukien kranaatteja ja kivääri. Hän lähti kiertelemään talosta taloon esiintyen virkatehtävässä olevana poliisina. Ihmiset tunsivat olonsa turvalliseksi ja päästivät hänet sisään. Päästyään taloon sisälle hän ampui uhrinsa tai räjäytti kranaatilla. Hän kiersi 5 kylää ja jatkoi murhaamista 8 tuntia. Lopulta hän sitoi kaksi kranaattia itseensä, otti kolme panttivankia ja räjäytti kranaatit, tappaen itsensä ja viimeiset kolme uhria. ==Aiheesta muualla== *The New York Times — "South Korean Shootings Lead Minister to Resign" Luokka:Eteläkorealaiset joukkomurhaajat Luokka:Itsemurhan tehneet Luokka:Poliisit Luokka:Vuonna 1955 syntyneet Luokka:Vuonna 1982 kuolleet
Telepathic with the Deceased

__NOTOC__ Telepathic with the Deceased on yhdysvaltalaisen yhden miehen black metal -yhtyeen Xasthurin kolmas studioalbumi, ensimmäinen vuonna 2004 julkaistuista. From Beyond julkaisi levystä 999 kappaletta painetun tupla- LP:n, joka sisältää mm. Judas Iscariot -coverin ja harjoituskappaleita vuosilta 1998 ja 2004. == Kappaleet == # # # # # # # # # # == Kokoonpano == * Malefic – laulu, kaikki instrumentit === Tuotanto === * Kevin Nettleingham – masteroija * Blood Moon – kansikuva * The Old Goat – layout, kuvitus, design == Arvostelut == * AllMusic: AllMusic review * Imperiumi: 8/10 == Lähteet == == Aiheesta muualla == * Luokka:Vuoden 2004 albumit Luokka:Xasthurin albumit
Terveystieteet

Terveystieteet on ryhmä tieteenaloja, joiden avulla voidaan kehittää ja arvioida ihmisen terveyttä sekä edistää yksilöiden, perheiden ja koko väestön hyvinvointia. Näihin tieteenaloihin luetaan esimerkiksi: * ergonomia * farmasia * fysioterapia * gerontologia * hoitotiede * kansanterveystiede * kliininen laboratoriotiede * kliininen ravitsemustiede * liikuntalääketiede * lääketiede * radiografia * sosiaalihallintotiede * terveyshallintotiede * terveyskasvatus * terveystaloustiede * ravitsemusterapia * toimintaterapia Vuodesta 1999 alkaen Suomessa on toiminut Terveystieteiden yliopistoverkosto eli TerveysNetin jonka muodostaa kuusi terveystieteiden koulutusta tarjoavaa ja terveystieteellistä tutkimusta tekevää yliopistoa. Lääketieteen termit -kirjan mukaan Terveystieteet on ryhmä tieteitä, joihin kuuluvat mm. lääketiede, hoitotiede, lääketieteellinen sosiologia ja terveystaloustiede. ==Kirjallisuus== * Honkasalo, Marja-Liisa & Salmi, Hannu: Terveyttä kulttuurin ehdoilla. Näkökulmia kulttuuriseen terveystutkimukseen (k&h;, kulttuurihistoria, 2012). ISBN: 9789512952656. ==Lähteet== * Lääketieteen termit. Kustannus Oy Duodecim, 2002 ==Aiheesta muualla== * TerveysNetin sivut Tampereen yliopiston palvelimella Luokka:Terveystieteet Luokka:Terveydenhoito
Pablo Zabaleta

Pablo Javier Zabaleta Girod (s. 16. tammikuuta 1985 Buenos Aires, Buenos Airesin maakunta, Argentiina) on jo uransa lopettanut argentiinalainen jalkapalloilija. 174 senttimetriä pitkä Zabaleta pelasi oikealla laidalla, joko puolustuksessa tai keskikentällä. Zabaletalla on myös Espanjan kansalaisuus. == Seurajoukkueura == Zabaletan ammattilaisura alkoi San Lorenzossa kaudella 2002–2003. Hänen parhaat saavutuksensa seurassa olivat kakkossijat Apertura-sarjassa 2002 ja Recopa Sudamericanassa 2003. Pelattuaan San Lorenzossa kolme kautta hän siirtyi Espanyoliin. Vuonna 2006 hän voitti Espanyolin paidassa Copa del Reyn eli Espanjan Cupin. Seuraavalla kaudella seura selviytyi loppuotteluun Eurooppa-liigassa. Zabaleta siirtyi Manchester Cityyn kesällä 2008. Hän voitti Cityssä Valioliigan mestaruuden 2012 ja 2014, FA Cupin 2011, liigacupin 2014 ja 2016 sekä Community Shieldin 2012. Cityn kannattajat valitsivat hänet seuran kauden pelaajaksi 2012–2013. Hänet valittiin myös Valioliigan kauden joukkueeseen 2012–2013. Hän pelasi Cityssä kaikkiaan 230 valioliigaottelua, joissa teki kahdeksan maalia. Mestarien liigassa hän pelasi 30 ottelua ja yhden karsintapelin sekä UEFA Cupissa / Eurooppa-liigassa yhteensä 21 ottelua ja kaksi karsintaottelua. Zabaleta siirtyi vapaalla siirrolla Valioliigan West Hamiin kesällä 2017. == Maajoukkueura == Argentiinan maajoukkueessa Zabaleta on esiintynyt 58 kertaa, viimeksi marraskuussa 2016. A-maajoukkuedebyyttinsä hän teki elokuussa 2005 Unkaria vastaan pelatussa ottelussa. Hän kuului olympiakultaa voittaneeseen Argentiinan joukkueeseen Pekingissä 2008, jossa pelasi kaikki ottelut. Hän pelasi MM-kilpailuissa 2014 kaikissa seitsemässä ottelussa Argentiinan saavuttaessa hopeaa. Myös Copa Américassa 2015 hän kuului Argentiinan hopeajoukkueeseen. Nuorten maajoukkueissa Zabaletan paras saavutus on alle 20-vuotiaiden maailmanmestaruus vuodelta 2005. == Lähteet == == Aiheesta muualla == * Zabaletan tiedot footballdatabase.com-tietokannassa Luokka:Argentiinalaiset jalkapalloilijat Luokka:Argentiinalaiset olympiavoittajat Luokka:Vuonna 1985 syntyneet Luokka:Elävät henkilöt
Sonic’s Rendezvous Band

Sonic’s Rendezvous Band oli yhdysvaltalainen rockyhtye, joka vaikutti Detroitissa 1970-luvulla. Yhtye koostui detroitilaisen rockin keskeisistä hahmoista: laulaja-kitaristi Fred ”Sonic” Smith oli aiemmin soittanut MC5:ssa, laulaja-kitaristi Scott Morgan The Rationalsissa, rumpali Scott Asheton The Stoogesissa ja basisti Gary Rassmussen The Upissa. ==Historia== MC5:n hajottua vuodenvaihteessa 1972–1973 Fred ”Sonic” Smith perusti lyhytaikaiseksi jääneen yhtyeen Ascension. Vuonna 1974 hän liittyi kitaristiksi Scott Morgan Groupiin ja soitti yhtyeen singlellä Slow Down Take A Look. Scott Morgan Groupista muotoutui pian Sonic’s Rendezvous Band. Yhtye äänitti ainoan singlensä City Slang vuonna 1976, mutta se julkaistiin vasta seuraavana vuonna. Yhtye äänitti samassa sessiossa myös toisen kappaleen Electrophonic Tonic, mutta se ei päätynyt singlelle. Levyn b-puolella on mono-versio City Slangistä. Vuonna 1978 Sonic’s Rendezvous Band soitti ilman Scott Morgania Iggy Popin kiertueella taustayhtyeenä. Ryhmä esiintyi tuolloin myös Helsingin Kulttuuritalolla. Sonic’s Rendezvous Band keikkaili runsaasti vuosina 1976–1980, mutta yhtyeen energinen rock ei herättänyt levy-yhtiöiden kiinnostusta. Vasta myöhemmin City Slang on noussut detroitilaisen rockin klassikoksi, ja kappaletta ovat versioineet muun muassa ruotsalainen The Hellacopters ja detroitilainen Back in Spades. Jälkimmäisessä soitti kitaraa Fred ”Sonic” Smithin poika Jackson Smith. The Hellacoptersin Nicke Andersson ja Scott Morgan perustivat 1990-luvun lopulla The Hydromatics -yhtyeen, jonka kahdella albumilla on useita versioita Sonic’s Rendezvous Bandin kappaleista. Sonic’s Rendezvous Bandin livenauhoituksia julkaistiin kokoelmilla Sweet Revenge (Mack Aborn, 1999) ja City Slang (Mack Aborn, 2000). Vuonna 2006 ilmestyi kuuden cd:n boksi Sonic’s Rendezvous Band (Easy Action), jolle on koottu yhtyeen studio-, treeni- ja liveäänityksiä. Mack Aborn on julkaisemassa vielä kolmannen kokoelman nimeltä American Boy. ==Aiheesta muualla== *Yhtyeen verkkosivut Luokka:Yhdysvaltalaiset rockyhtyeet
The Funeral of Being

__NOTOC__ The Funeral of Being on yhdysvaltalaisen yhden miehen black metal -yhtyeen Xasthurin toinen studioalbumi. Displeased Records julkaisi levystä 666 kappaletta painetun tupla-LP:n vuonna 2004, joka sisältää yhden ennenjulkaisemattoman kappaleen ja Forgotten Woods -coverin. == Kappaleet == # # # # # # # # # # # == Aiheesta muualla == * Funeral of Being, The Funeral of Being, Th
Nakhthorheb

== Nakhthorheb == Nakhthorheb oli kahden Egyptin 30. dynastian faaraon nimi: * Nakhthorheb I (hallitsi 380–362 eaa.) * Nakhthorheb II (hallitsi 360–343 eaa.).
Talvikaktukset

Talvikaktukset (Schlumbergera) eli syys-, marraskuun- ja joulukaktukset kuuluvat kaktuskasveihin (Cactaceae). Ne ovat läheistä sukua lehtikaktuksien (Epiphyllum) kanssa. Talvikaktukset ovat erittäin helppoja hoitaa ja myös melko yleisiä. Marraskuun- ja joulukaktuksia myydään useissa kasveja myyvissä liikkeissä joulun ja syksyn aikana. Villit talvikaktukset elävät Brasiliassa, mutta niistä on tehty risteytyksiä huonekasveiksi 1800-luvulta asti. Niissä on lohenpunainen, oranssinpunainen, valkoinen tai keltainen kukka.Joulukaktus Kasvikset Lehtikaktukset ovat mehevälehtisiä kasveja. == Tuntomerkit == Talvikaktukset kasvavat luonnossa päällyskasveina puiden oksilla tai kallioilla ja ovat runsaasti haaroittuvia pensaita. Varret ovat nivelikkäät, litteät, kaksi-, harvoin kolmipalteiset tai liereät. Piikit ovat sukasmaisia, lyhyitä tai puuttuvat. Kukat sijaitsevat varren päässä ja ovat säteittäisiä tai vahvasti vastakohtaisia, väriltään vaihtelevia. Pohjus on maljamainen ja siinä on kehälehtiä muistuttavia suomuja. Heteet kiinnittyvät pohjusmaljaan ja muodostavat lyhyen putken vartalon ympärille. Hedelmä on talvikaktuksilla marjamainen ja kehälehdet ovat siinä jäljellä. Siemenet ovat soikeita tai munuaismaisia, kiiltävänruskeita tai mustia.Anderson 2001:623 == Levinneisyys == Talvikaktukset ovat kotoisin Itä-Brasilian vuorilta. Lajit kasvavat Atlantin rannikon osavaltioissa (São Paulo, Rio de Janeiro, Espírito Santo, Minas Gerais). == Lajit ja risteymät == Talvikaktusten sukuun sisällytetään yhdeksän lajia, joista kolme on risteymiä:Anderson 2001:623s *Schlumbergera × buckleyi – joulukaktus (S. russelliana × marraskuunkaktus) *Schlumbergera × exotica *Schlumbergera kautskyi *Schlumbergera microsphaerica *Schlumbergera opuntioides *Schlumbergera orssichiana *Schlumbergera × reginae *Schlumbergera russelliana *Schlumbergera truncata – marraskuunkaktus == Hoito == Lehtikaktuksia kastellaan kuten muitakin kaktuksia, mutta usein hiukan enemmän. Jos lehtikaktus alkaa osoittaa näivettymisen merkkejä, sille tulee antaa vettä. Mullan vaihto kerran 4 vuodessa. Kasvi tosin kasvaa nopeammin suuremmassa ruukussa. Käytä joulu- ja marraskuunkaktuksille erityistä multaseosta, jossa on hiekkaa ja kevytsoraa (vaihtoehtoisesti myös valmista kaktusmultaa), kukkamultaa, turvetta ja vaikkapa orkideamultaa. Mullan ja kasteluveden tulisi olla mahdollisimman hapanta tai sadevettä. == Lähteet == *Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9 *Kasvien suomenkieliset nimet. === Viitteet === Luokka:Kaktuskasvit
Kirby’s Dream Land

Kirby’s Dream Land on HAL Laboratoryn kehittämä ja Nintendon vuonna 1992 julkaisema tasohyppelypeli Game Boylle. Peli on ensimmäinen Kirby-peleistä ja siinä ilmenee useita tyypillisiä Kirbyn kykyjä, joita myöhemminkin käytetään Kirby-peleissä, kuten hahmon kyky lentää ja imeä vihollisia sekä esineitä suuhunsa. Huomattava ero tuleviin osiin on kuitenkin se, ettei Kirby kykene tässä osassa varastamaan vihollisten kykyjä. Taitojen lisäksi, myös useat pääviholliset, peliympäristöt sekä musiikki tavataan myöhemmissä osissa. == Aiheesta muualla == * Luokka:Vuoden 1992 videopelit Luokka:Nintendon julkaisemat videopelit Luokka:Kirby-pelit Luokka:HAL Laboratoryn kehittämät videopelit Luokka:Game Boy -pelit Luokka:Tasohyppelyt Luokka:Virtual Console -pelit
Pablo Cavallero

Óscar Pablo Cavallero Rodríguez (s. 13. huhtikuuta 1974 Lomas de Zamora, Argentiina) on argentiinalainen jalkapallomaalivahti, joka edustaa espanjalaista Levantea. 184 senttimetriä pitkällä Cavallerolla on myös Italian kansalaisuus. Cavallero aloitti ammattilaisuransa Velez Sarsfieldissä kaudella 1995/96. Kolmen Velez-kauden jälkeen hän teki kauden mittaisen visiitin Union de Santa Fen joukkueeseen, josta hän siirtyi pian Espanjaan. Seura oli barcelonalainen RCD Espanyol. Myöskään Espanyolissa Cavallero ei viettänyt yhtä kautta enempää, vaan teki sopimuksen Celta Vigon kanssa. Hän edusti Celtaa vuosina 2000–2005, kunnes siirtyi nykyiseen seuraansa. Vuonna 2000 hän oli voittamassa Copa del Reytä eli Espanjan Cupia. Argentiinan maajoukkueessa Cavallero on pelannut 19 ottelua, joista ensimmäisen lokakuussa 1996 Venezuelaa vastaan. Hän kuului maajoukkueeseen vuoden 1996 olympialaisissa sekä vuosien 1998 ja 2002 MM-kisoissa. Jälkimmäisissä kisoissa, joissa Argentiina jäi suureksi yllätykseksi alkulohkoon, Cavallero pelasi täydet minuutit kaikissa kolmessa ottelussa. Neljä vuotta aikaisemmin hän oli saanut tyytyä vaihtopenkillä istumiseen Carlos Roan vastatessa torjuntatehtävistä. == Lähteet == == Aiheesta muualla == * Cavalleron tiedot footballdatabase.com- tietokannassa Luokka:Argentiinalaiset jalkapallomaalivahdit Luokka:Argentiinalaiset olympiamitalistit Luokka:Vuonna 1974 syntyneet Luokka:Elävät henkilöt
Hermano

Hermano on vuonna 1998 perustettu yhdysvaltalainen stoner rock -yhtye. Yhtye perustettiin useiden eri yhtyeiden muusikoiden sivuprojektina. ==Historia== Hermano perustettiin Yhdysvalloissa vuonna 1998 useiden eri muusikoiden sivuprojektina. Alkuperäinen kokoonpano koostui laulaja John Garciasta (Kyuss, Unida), basisti Dandy Brownista (Orquesta del Desierto), rumpali Steve Earlesta (Afghan Whigs) ja kitaristeista Mike Callahan (Earshot, Disengage) ja David Angstrom (Banger, Supafuzz, Black Cat Bone, Devil May Care). Kaikki yhtyeen jäsenet asuvat eri kaupungeissa ja nauhoittavat sen takia osuutensa levyille erikseen. Keväällä 1999 Hermano aloitti ensimmäisen albuminsa nauhoitukset. Albumi oli valmis julkaistavaksi talvella 2000, mutta erinäisistä sopimusteknisistä asioista johtuen albumin julkaiseminen viivästyi lähes kaksi vuotta. Viimein, vuonna 2002 Teepee Records julkaisi yhtyeen debyyttialbumin Only a Suggestion. Albumi sisälsi kahdeksan kappaletta, ja sen vastaanotto niin fanien kun kriitikoidenkin osalta oli hyvä. Kaksi vuotta myöhemmin, vuonna 2004 he tekivät levytyssopimuksen hollantilaisen Suburban Records -levy-yhtiön kanssa ja julkaisivat Dare I Say -albumin. Albumin kappaleesta My Boy julkaistiin myös musiikkivideo. Albumi äänitettiin ilman Mike Callahania ja Steve Earlea. Jälkimmäisen korvasi rumpali Steve Earlen itsensä pyynnöstä Chris Leathers (Supafuzz). Tämän jälkeen yhtyeeseen on otettu toinen laulaja Aleah X (Banger, Devil May Care, Candy Says). Yhtye julkaisi ensimmäisen livealbuminsa Live at W2 vuonna 2005. Levy sisältää joulukuussa 2004 äänitetyn keikan hollantilaiselta W2 klubilta. Myöhemmin, vuonna 2006 julkaistiin DVD Sweet and easy of brief happiness, joka sisältää live-materiaalia yhtyeen Euroopan kiertueelta. Vuoden 2007 lokakuussa Hermano julkaisi kolmannen studioalbuminsa ...Into the Exam Room. ==Diskografia== ===Studioalbumit=== *Only a Suggestion, 2002 (Teepee Records) *Dare I Say, 2004 (Suburban Records) *...Into the Exam Room, 2007 (Suburban Records) ===Livealbumit=== *Live at W2, 2005 (Suburban Records) ===DVD:t=== *Sweet and easy of brief happiness, 2006 (Suburban Records) ==Katso myös== *Unida *Kyuss *Slo Burn ==Aiheesta muualla== * Virallinen kotisivu Luokka:Yhdysvaltalaiset rockyhtyeet
Guillermo Pereyra

Guillermo Ariel Pereyra (s. 20. helmikuuta 1980 Rio Cuarto, Argentiina) on argentiinalainen jalkapalloilija, joka edustaa argentiinalaista San Lorenzoa. 183 senttimetriä pitkän Pereyran pelipaikka on puolustaja. Pereyra pelasi espanjalaisessa RCD Mallorcassa neljän vuoden ajan. Hän siirtyi seuraan kauden 2003–2004 joulutauolla argentiinalaisesta River Platesta. RCD:ssä Pereyra kuului tärkeimpiin pelaajiin joukkueeseen liittymisestään lähtien. Hän pelasi Espanjan liigassa yhteensä 121 liigaottelua. == Lähteet == * Pereyran tilastot BDFutbol-sivustolla * Pereyran tilastot Transfermarkt-sivustolla == Aiheesta muualla == * Pereyran tiedot Yahoo! Deportesin sivuilla Luokka:Argentiinalaiset jalkapalloilijat Luokka:Vuonna 1980 syntyneet Luokka:Elävät henkilöt
Cryolophosaurus

Cryolophosaurus oli teropodisuku. Sen nimi tarkoittaa ”kylmäharjaliskoa”.http://www.prehistoric- wildlife.com/species/c/cryolophosaurus.html Sen nimesivät William Hammer ja William Hickerson vuonna 1994. Hetken aikaa laji tunnettiin epävirallisesti myös nimellä Elvisaurus, viitaten Elvis Presleyn hiustyylin samankaltaisuuteen Cryolophosauruksen harjan kanssa. Cryopholosaurus löydettiin Etelämantereelta vuonna 1991, kun Kilptrick-vuorelta 3 660 metrin korkeudesta kaivettiin esiin kolmen yksilön luita. Cryolophosauruksen kallon poikki kulki 20 cm pitkä etuviisto harja, jonka molemmilla puolilla oli pienet sarvet. Harja oli liian vaatimaton aseeksi, joten sen uskotaan liittyneen pariutumismenoihin. Lajin pituus oli arviolta 6,5 metriä ja paino runsaat puoli tonnia. Kallon pituus oli 65 senttimetriä. Cryolophosaurus käveli takajaloillaan ja muistutti todennäköisesti Allosaurusta. Se eli varhaisella jurakaudella 196–190 miljoonaa vuotta sitten. == Lähteet == Luokka:Coelophysoidea Luokka:Etelämantereen sukupuuttoon kuolleet eläimet
Brian P. Levack

Brian P. Levack on maailman kuuluisimpia noituuden tutkijoita. Hän hoitaa professuuria Austinin yliopistossa Texasissa. Hänen lukuisista kirjoistaan tunnetuin lienee "The Witch-Hunt in Early Modern Europe". Hän väitteli filosofian tohtoriksi Yalen yliopistossa 1970. ==Kirjoja== * The Civil Lawyers in England 1603–1641: A Political Study (1973) * The Witch-Hunt in Early Modern Europe (1987, 3rd ed. 2006) * The Formation of the British State: England, Scotland and the Union 1603–1707 (1987) ==Aiheesta muualla== * Brian P. Levackin sivut Austinin yliopistolla Luokka:Yhdysvaltalaiset tieteilijät Luokka:Syntymävuosi puuttuu Luokka:Elävät henkilöt
Mensuuri

Mensuuri ( ’mitta’) on kielisoittimissa satulan ja tallan välinen etäisyys eli kielen soivan osan pituus. Mensuuri ilmaistaan usein milli- tai senttimetreinä. Täysikokoisen (4/4) klassisen kitaran mensuuri on tavallisesti 650 mm (25,6″). Sähkökitaran mensuuri vaihtelee paljon, esimerkiksi Gibson Les Paulin on 629 mm (24,75″) ja Fender Stratocasterin 648 mm (25,5″). Bassokitaran mensuuri on tavallisesti 864 mm (34″). Alttoviuluissa pienin mensuurikoko on 39 (eli 390 mm) ja suurin vakiintunut mensuuri 42:n tienoilla (420 mm). Puhallinsoittimissa mensuuri tarkoittaa ilmakanavan ja värähtelevän ilmapatsaan pituutta mutta myös putken laajuutta. Urkujenrakennuksessa mensuuri on pillien läpimittausleikkausta osoittava käsite. ==Katso myös== * Mensuraalinotaatio Luokka:Kielisoittimet Luokka:Puhallinsoittimet
No One Rides for Free (albumi)

No One Rides for Free on kalifornialaisen Fu Manchun vuonna 1994 julkaisema debyyttialbumi. == Kappaleet == # # # # # # # # == Kokoonpano == * Scott Hill – laulu, kitara * Eddie Glass – kitara * Mark Abshire – bassokitara * Ruben Romano – rummut === Muut tekijät === * Brant Bjork – tuottaja * Geoff Siegel – miksaaja * Stephen Marcussen – masteroija == Arvostelut == * Allmusic: http://www.allmusic.com/album/r262000 == Aiheesta muualla == * No One Rides for Free discogs.com -sivustolla == Lähteet == luokka:Vuoden 1994 esikoisalbumit Luokka:Fu Manchun albumit
Sihangin varastorakennuksen puolustus

Sihang varastorakennuksen puolustus () tapahtui 26. lokakuuta – 1. marraskuuta 1937 ja merkitsi lopun alkua Shanghain taistelulle Kiinan–Japanin sodan alussa. Varastorakennuksen puolustajat, yleisesti tunnettu nimellä ”Kahdeksansataa sankaria” () tai ”Yksinäinen pataljoona”, estivät lukuisat keisarillisen Japanin armeijan hyökkäykset ja suojasi Kansallisen vallankumousarmeijan () joukkojen vetäytymistä lännestä Shanghain taistelun aikana. Menestyksellinen varastorakennuksen puolustus nosti Kiinan armeijan ja kiinalaisten taistelutahtoa ja itsetuntoa japanilaisten Shanghaihin tunkeutumisen jälkeen. Varastorakennuksen sijainti Suzhou-joen äärellä, vieraiden valtioiden hallitsemien alueiden vieressä, takasi taistelulle näkyvyyden läntisissä viestimissä. Kansainvälinen yhteisö antoi tukensa Tšiang Kai-šekille, jonka johdolla kiinalaiset taistelivat japanilaisia vastaan. Luokka:Toisen Kiinan–Japanin sodan taistelut Luokka:Shanghain historia Luokka:Vuoden 1937 sotahistoria
Transvaalinleijona

Transvaalinleijona (Panthera leo krugeri) on yksi leijonan alalajeista ja ainoa leijonan alalaji, joka pystyy saamaan valkoisia jälkeläisiä. Huhuja tällaisista valkoisista leijonista oli olemassa jo kauan ennen kuin kyseisiä yksilöitä löydettiin 1975. Transvaalinleijona on erittäin uhanalainen. Valkoinen leijona ei ole albiino, sillä sillä on pigmenttiä silmissä, nenässä ja huulissa. == Lähteet == == Aiheesta muualla == * Tietoja valkoisista leijonista suomenkielisellä harrastajan sivustolla Luokka:Leijona Luokka:Uhanalaiset nisäkkäät
Kieli (musiikki)

thumb|Nauhattoman sähköbasson flatwound-kielet.|alt= Kieli on kielisoittimen värähtelevä osa. Valmistusmateriaali riippuu soittimen tyypistä, ne voivat olla esimerkiksi nailonia tai terästä; kuten myös puhdistettua, kuivattua ja kierrettyä eläimen suolta eli katguttia. == Jousisoittimet == Viulun, alttoviulun ja sellon kielet valmistettiin pitkään lampaan suolista. 1700-luvulla kieliä ryhdyttiin valmistamaan metallista ja ohuella hopea- tai kuparipunoksella vahvistetuista suolista. Näiden käyttö yleistyi kuitenkin vasta 1900-luvulla. Viuluissa ja alttoviuluissa matalat kielet ovat usein metallipunoksella päällystettyjä suolikieliä ja korkein kieli terästä. Sellon ja kontarbasson kielet ovat usein umpi- tai punottua terästä. == Kitaran kielet == Kitaroiden ja bassojen kieliä on roundwound-, halfwound- ja flatwound-mallisina. Yleisimmin käytetyt roundwound-kielet on päällystetty kokonaan pyöreällä metallilangalla, joka on kierretty sisälangan ympärille. Roundwoundit ovat muun mallisia kieliä kestävämpiä ja tuottavat voimakkaamman ulostulon. Flatwound-kielten pyöreä päällystelanka on hiottu litteäksi, ja ne kestävät vähemmän kulutusta ja ovat soinniltaan pehmeämpiä. Niitä käytetään yleisesti esim. jazzkitaroissa. Bassoissa flatwound-kieliä käytetään yleensä nauhattomissa bassoissa, joskin niitä voidaan käyttää myös nauhallisissa bassoissa. Tästä tyyppiesimerkkinä Iron Maiden -yhtyeen basisti Steve Harris, joka käyttää bassoissaan flatwound-kieliä. Halfwound-kielet ovat näiden kahden välimuoto. ==Teräskielinen akustinen kitara== (Huomio: taulukossa tummanharmaalla merkityt ovat kierrepäällysteisiä, muut päällystämättömiä, yhtenäistä metallilankaa) Nimi 1 (E) in/mm 2 (H) in/mm 3 (G) in/mm 4 (D) in/mm 5 (A) in/mm 6 (E) in/mm Extra super light (8-38/20-97) .008/0.20 .010/0.25 .021/0.53 .030/0.76 .038/0.97 Super light (9-42/23-107) .009/0.23 .011/0.28 .024/0.61 .032/0.81 .042/1.07 Regular light (10-46/25-117) .010/0.25 .013/0.33 .026/0.66 .036/0.91 .046/1.17 Extra light w/heavy bass (9-46/23-117) .009/0.23 .013/0.33 .029/0.74 .036/0.91 .046/1.17 Medium (11-49/28-124) .011/0.28 .014/0.36 .028/0.71 .038/0.97 .049/1.24 Heavy (12-54/30-137) .012/0.30 .016/0.41 .032/0.81 .042/1.07 .054/1.37 Extra heavy (13-62/33-157) .013/0.33 .017/0.43 .036/0.91 .046/1.17 .056/1.57 ==Bassokitara== (Kaikki kielet päällyslangalla) Nimi 1 (G) in/mm 2 (D) in/mm 3 (A) in/mm 4 (E) in/mm 5 (B) in/mm Light (40-100/102-254) .040/1.02 .060/1.52 .080/2.03 .100/2.54 .130/3.30 Medium (45-105/114-267) .045/1.14 .065/1.65 .085/2.16 .105/2.67 .130/3.30 Heavy /Drop-C vireelle (50-120) .050 .070 .090 .120 == Lähteet == == Aiheesta muualla == Luokka:Kielisoittimet
Jay Day

Jay Day (oikealta nimeltään Jussi Penttinen) on suomalainen laulaja. Hänen musiikkinsa on soul, rhythm & blues vaikutteista materiaalia. ==Diskografia== *Jay Day, Taurus Music, 1992 *Jay Day & Trix "Jungle Boutique", BMG, 1993 *Natural, BMG, 1995 == Aiheesta muualla == *Jay Dayn verkkosivut Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Daredevil (albumi)

Daredevil on Fu Manchun toinen studiojulkaisu, joka julkaistiin vuonna 1995 jo edesmenneellä Bong Load Custom Records -levy-yhtiöllä. Albumilla esiintyvää kokoonpanoa, Scott Hill, Brad Davis, Ruben Romano ja Eddie Glass, on sanottu Fu Manchun "klassikko"-kokoonpanoksi. == Kappaleet == # # # # # # # # # # # == Kokoonpano == * Scott Hill – laulu, kitara * Eddie Glass – kitara * Brad Davis – bassokitara * Ruben Romano – rummut == Arvostelut == * Allmusic: http://www.allmusic.com/album/r261997 == Lähteet == == Aiheesta muualla == * Daredevil discogs.com-sivustolla Luokka:Vuoden 1995 albumit Luokka:Fu Manchun albumit
Kolumbian lippu

Kolumbian lippu on Kolumbian kansallistunnus vaakunan moton ja kansallishymnin ohella. Se otettiin käyttöön 26. marraskuuta 1861. Lipun värit kuvaavat nykyisen tulkinnan mukaan rikkauksia (keltainen), meriä (sininen) ja itsenäisyystaistelijoiden verta (punainen). Toisen tulkinnan mukaan värit kuvaavat Amerikkaa (keltainen) ja Espanjaa (punainen) sekä niitä erottavaa Atlantin valtamerta (sininen). Kolumbian lipun värit ovat samat kuin Venezuelan ja Ecuadorin lipussa. Luokka:Valtioiden liput lippu
Angolanleijona

Angolanleijona eli katanganleijona (Panthera leo bleyenberghi) on yksi leijonan alalajeista. Katanganleijona on saanut nimensä Katanga -nimisestä alueesta Kongon demokraattisen tasavallan eteläosassa. Katanganleijonaa tavataan myös Angolassa, Sambiassa ja Zimbabwessa. Katanganleijona on erittäin uhanalainen http://www.tunturisusi.com/kissat/leijonaal.htm. == Lähteet == Luokka:Leijona Luokka:Uhanalaiset nisäkkäät
Andi Grünenfelder

Andreas ”Andi” Grünenfelder (s. 17. syyskuuta 1960) on entinen sveitsiläinen maastohiihtäjä, joka kilpaili kansainvälisellä tasolla vuodesta 1982 vuoteen 1988. Grünenfelder sijoittui Oslon 1982 MM-kilpailuissa 15 kilometrillä 20:nneksi. Sarajevon olympialaisissa 1984 hän oli 15 kilometrillä yhdestoista, 30 kilometrillä yhdeksästoista ja 50 kilometrillä kuudes sekä toi Sveitsin viestijoukkueen viidentenä maaliinCross-Country Olympic Games 1984 at Sarajevo (yug) Men: 4 x 10 km Relay Sports123.com . Seefeldin MM-hiihdoissa 1985 hän sijoittui 15 kilometrillä kymmenenneksi ja 30 kilometrillä 12:nneksi. Viestissä hän hiihti ankkuriosuuden viidenneksi sijoittuneessa Sveitsin joukkueessaCross-Country World Championships 1985 at Seefeld (aut) Men: 4 x 10 km Relay Sports123.com . Grünenfelder sijoittui Oberstdorfin MM-kilpailuissa 1987 neljänneksi 50 kilometrillä jääden pronssista runsaan puoli minuutin päähänCross-Country World Championships 1987 at Oberstdorf (wge) Men: 50 km Free Sports123.com . Calgaryn talviolympialaisissa 1988 hän voitti 50 kilometrillä pronssia Gunde Svanin ja Maurilio de Zoltin jälkeenCross-Country Olympic Games 1988 at Calgary (can) Men: 50 km Free Sports123.com . Viestissä hän hiihti avausosuuden neljänneksi sijoittuneessa Sveitsin joukkueessaCross- Country Olympic Games 1988 at Calgary (can) Men: 4 x 10 km Relay Sports123.com . Maailmancupin osakilpailuissa Grünenfelder oli parhaimmillaan toinen Fairbanksin 15 kilometrillä kaudella 1983–1984. Toinen palkintokorokesijoitus tuli Calgaryn olympiapronssihiihdossa. Maailmancupin kokonaiskilpailussa hän oli seitsemäs kaudella 1983–1984 ja kymmenes kaudella 1982–1983. == Lähteet == * === Viitteet === Luokka:Sveitsiläiset maastohiihtäjät Luokka:Sveitsiläiset olympiamitalistit Luokka:Vuonna 1960 syntyneet Luokka:Elävät henkilöt
Senegalinleijona

Senegalinleijona (Panthera leo senegalensis) on yksi leijonan alalajeista. Senegalinleijonaa tavataan läntisessä Afrikassa, kuten Senegalissa, Mauritaniassa, Nigeriassa, Togossa, Norsunluurannikolla, Ghanassa, Beninissä, Sierra Leonessa, Liberiassa ja Burkina Fasossa. Suhteellisen laajasta levinneisyysalueestaan huolimatta senegalinleijonaa pidetään erittäin uhanalaisena. == Lähteet == == Aiheesta muualla == * Tunturisusi.com: Leijonan alalajit (anonyymi yksityinen sivusto) Luokka:Leijona Luokka:Uhanalaiset nisäkkäät
Jonás Gutiérrez

Manuel Jonás Gutiérrez (s. 5. heinäkuuta 1983 Buenos Aires, Argentiina) on argentiinalainen jalkapalloilija, joka edustaa englantilaista Norwich Citya lainasopimuksella Newcastle Unitedista. 182 senttimetriä pitkän Gutiérrezin pelipaikka on laitalinkki. Gutiérrez aloitti uransa kotimaassaan Vélez Sársfieldissä vuonna 2001. Hän voitti joukkueen kanssa Argentiinan pääsarjan kevätmestaruuden (Clausura) vuonna 2005, minkä jälkeen hän siirtyi Espanjaan Mallorcan joukkueeseen.Ficha del jugador LFP. Viitattu 10.7.2008. Kesällä 2008 hän siirtyi Newcastleen, jonka kanssa hän teki viisivuotisen sopimuksen.Magpies Sign Argentine Ace Newcastle United. Viitattu 10.7.2008. Argentiinan maajoukkueessa Gutiérrez pelasi ensimmäisen ottelunsa Ranskaa vastaan helmikuussa 2007. == Lähteet == Luokka:Argentiinalaiset jalkapalloilijat Luokka:Vuonna 1983 syntyneet Luokka:Elävät henkilöt
Buried Alive (Sentencedin albumi)

Buried Alive on suomalaisen metalliyhtye Sentencedin ainoa livejulkaisu. Se julkaistiin Century Media -levy-yhtiön kautta CD- ja DVD-muodossa 22. marraskuuta 2006 ja sisältää yhtyeen 1. lokakuuta 2005 Oulun Club Teatrialla järjestetyn hautajaiskonsertin. DVD ylitti Suomessa kultalevyyn oikeuttavan 5 000 myydyn kappaleen rajapyykin vajaan viikon sisällä julkaisustaan.Mesta.net: Sentencedille dvd-kultaa (Luettu 28. marraskuuta 2006) Konsertin erikoispitkä kappalelista sisältää kappaleita yhtyeen jokaiselta albumilta debyyttialbumi Shadows of the Pastia lukuun ottamatta, ja viiden kappaleen aikana lavalla vierailee yhtyeen aikaisempi laulaja Taneli Jarva. Konserttielokuvan ohjauksesta vastasi elokuvaohjaaja Mika Ronkainen ja kuvauksesta oululainen Klaffi Tuotannot 17 kameralla. Sen ensi-ilta järjestettiin Oulun musiikkivideofestivaaleilla 9. syyskuuta 2006. __notoc__ == Sisältö == === DVD === ==== Ensimmäinen levy ==== # # # # # # # # # # # # # # # # # # # # # # # # # # # ==== Toinen levy ==== * ”Home Soil Funeral Procession” -dokumentti * Musiikkivideot ** ”Nepenthe” ** ”Noose” ** ”The Suicider” ** ”Killing Me, Killing You” ** ”No One There” ** ”Ever-Frost” ** ”Despair-Ridden Hearts” * Kuvagalleria * Ville Laihialan, Sami Lopakan ja Taneli Jarvan haastattelu * Diskografia === CD === ==== Ensimmäinen levy ==== # # # # # # # # # # # # ==== Toinen levy ==== # # # # # # # # # # # # # # == Yhtyeen kokoonpano == * Sami Kukkohovi – basso * Ville Laihiala – laulu * Sami Lopakka – rytmikitara * Vesa Ranta – rummut * Miika Tenkula – soolokitara === Vierailijat === * Taneli Jarva – laulu kappaleissa ”The War Ain’t Over!”, ”Nepenthe”, ”Northern Lights”, ”The Way I Wanna Go” ja ”Dance on the Graves (Lil’ Siztah)” == Arvostelut == * Imperiumi: 9/10 * Soundi: == Lähteet == == Aiheesta muualla == * Buried Alive-e-kortti * Sentencedin haudalta löytyy viisi varsin valoisaa nihilistiä Kaltio 6/2005, Päivi Parhi-Riikola. * * Luokka:Vuoden 2006 konserttitallenteet Luokka:Sentencedin albumit Luokka:Musiikki-DVD:t Luokka:Konserttielokuvat
Barré-sointu

Barré-sointu on kitaran tai muun kielisoittimen sointu, jossa käytetään barré- otetta eli painetaan useaa kieltä samanaikaisesti yhdellä sormella otelautaa vasten. Kokobarré-soinnussa kaikki kielet painetaan sormella alas, jolloin soinnussa ei ole mukana yhtään vapaata kieltä. Puolibarré-soinnussa vain osa kielistä painetaan alas sormella siten, että jokin tai jotkin kielistä jää vapaaksi. Kokobarré-soinnut ovat otelaudalla ylös ja alas liikuteltavia, sillä suoristettu etusormi toimii capon tavoin. Usein capoa käytetään helpottamaan sellaisten kappaleiden soittoa, joissa barré-sointuja joudutaan käyttämään runsaasti. Esimerkiksi jos kappaleen soinnut ovat F-B♭-C7 (sointukulku I-IV-V), capoa käyttämällä barré-soinnuksi jää vain C7, riippuen kuitenkin käytetystä sormituksesta ja kielten virityksestä. == Aiheesta muualla == *Yleisimmät barre-soinnut Luokka:Kitaransoittotekniikat
Enon rautatieasema

Enon rautatieasema () on Enon taajaman rautatieasema Joensuussa Suomen rataverkkoon kuuluvalla rataosalla . Vuoteen 1973 asti Enon rautatieaseman nimi oli Kaltimon rautatieasema. Enon rautatieaseman vanhan, jugendtyylisen asemarakennuksen suunnitteli Thure Hellström. Rakennus tuhoutui pommituksessa 29.6.1941. Nykyinen asemarakennus on rakennettu 1940-luvulla, asema-alueen muut rakennukset 1900-luvun ensimmäisellä vuosikymmenellä, rataosuuden rakentamisen aikoihin. == Junaliikenne == VR:n taajamajunat pysähtyvät Enon asemalla. Radalla liikennöi joka päivä kaksi vuoroa Nurmekseen ja kaksi Joensuuhun. == Lähteet == == Aiheesta muualla == * Aseman tiedot VR:n sivuilla Rautatieasema Luokka:Joensuun rautatieliikennepaikat Luokka:Pohjois-Karjalan henkilöliikenteen rautatieliikennepaikat
Kongonleijona

Kongonleijona (Panthera leo hollisteri) on yksi leijonan alalajeista. Sitä tavataan mm. Kongon demokraattisessa tasavallassa, Sambiassa, Botswanassa sekä Malawissa. Laji ei ole mitenkään erityisen uhanalainen, toisin kuin jotkin muut leijonan alalajit (kuten aasianleijona, senegalinleijona tai transvaalinleijona). Ravintonaan kongonleijona käyttää yleensä gaselleja ja seeproja sekä ravinnon ollessa niukkaa joitain pieniä nisäkkäitä. == Katso myös == * Koilliskongonleijona == Lähteet == Luokka:Leijona
Rosenrot (kappale)

Rosenrot (suom. ruusunpunainen) on Rammsteinin 21. singlejulkaisu, joka levytettiin Teldex Studionissa Berliinissä 2005. Rosenrotista on tehty myös musiikkivideo. Videossa Rammsteinin jäsenet esittävät munkkeja, jotka tulevat itäeurooppalaiseen kylään. Siellä yksi munkeista (Till Lindemann) tappaa miehen. Lopuksi Till poltetaan roviolla. == Kappaleet == # "Rosenrot" (singleversio) # "Rosenrot" (The Tweaker Remix Chris Vrenna) # "Rosenrot" (Northern Lite Remix Northern Lite) # "Rosenrot" (3AM Cosy Remix Jagz Kooner) Luokka:Rammsteinin kappaleet Luokka:Vuoden 2005 kappaleet
Saviniemen jalkapallostadion

Saviniemen jalkapallostadion (sponsorointinimeltään KSOY Stadion, aiemmin Kymenlaakson Sähkö Stadion) on Kouvolassa Myllykoskella sijaitseva jalkapallostadion, joka avattiin vuonna 1995. Stadion toimii MYPAn kotikenttänä. Stadionin kapasiteetti on 4 167 katsojaa. == Historia == Stadion valmistui vuonna 1995, ja sitä on hiljalleen paranneltu edustuskelpoisemmaksi avaamisensa jälkeen. Valaistus (800 luksia) stadionille asennettiin vuonna 1996. Suurin uudistus oli puisen A-katsomon rakentaminen Finnforestin katsomosuunnitelmien mukaan sekä C-katsomon kuppi-istuinten asennus vuonna 2000. B-katsomoon asennettiin erilliset istuimet vuonna 2007. D-katsomo on niin sanottu putkikatsomo (ja lisäksi ilman erillisistuimia), joten se on UEFA-otteluissa käyttökiellossa. D-katsomon istumapaikat (laudat) uusittiin 2011. Valvontajärjestelmä sekä valaistuksen uusiminen saatettiin loppuun 2006. Stadionin valojen, joita lisättiin, valaistusvoimakkuus on nyt 1 200 luksia ja nurmella on lämmitysjärjestelmä. Stadionin vanhan luonnonnurmen tilalle asennettiin tekonurmi kesällä 2012. Remontin vuoksi MYPA pelasi yhden kotiottelunsa Kouvolan keskusurheilukentällä. MYPAn ja Kymenlaakson Sähkön maaliskuussa 2013 solmiman kolmevuotisen sponsorisopimuksen myötä stadion sai nimen Kymenlaakson Sähkö Stadion. Syyskuussa 2024, stadionin tekonurmi uusitaan. == Ominaisuudet == Pelikentän koko on Euroopan jalkapalloliiton suosittelema 105 × 68 metriä. Stadionin kokonaiskapasiteetti on 4 167 paikkaa, joista 3 004 on katettuja. == Ennätykset == Stadionin yleisöennätys on 5 200 katsojaa sen nykyisin tuhatkunta paikkaa pienemmästä kapasiteetista huolimatta. Tämä määrä yleisöä saapui paikalle 12. lokakuuta 1996 pelattuun Cup-voittajien cupin otteluun MYPA–Liverpool. Tulos 0–1. Kotimaisissa otteluissa stadionin yleisöennätys on 4 395 katsojaa vuoden 2005 MYPA–TamU- ottelussa, jossa MYPA varmisti ensimmäisen Suomen-mestaruutensa voittamalla tuon ottelun lukemin 3–0. == Lähteet == == Aiheesta muualla == * Stadion MYPAn sivuilla Luokka:Suomen jalkapallostadionit Luokka:Kouvolan urheilupaikat Luokka:Sippola
Suomen Filatelistiliitto

Suomen Filatelistiliitto on suomalaisten postimerkkeilijöiden ja postimerkkikerhojen yhdysside ja etujärjestö, jonka tehtävänä on edistää suomalaista postimerkkien keräilyä ja sen edellytyksiä.Suomen Filatelistiliiton kotisivut Järjestössä on nuoremmille postimerkkien harrastajille oma järjestönsä, Suomen nuorisofilatelistiliitto. == Puheenjohtajat == * Veikko Hietalahti 1947–1963 * Vladi Marmo 1963–1967 * Kullervo Matikainen 1967–1975 * Björn-Eric Saarinen 1976–1988 * Jussi Tuori 1989–1992 * Pekka Taitto 1993–1998 * Bo Söderholm 1998–2000 * Risto-Matti Kauhanen 2001–2004 * Jussi Tuori 2004–2007 * Heikki Kähäri 2007–2008 * Ari Muhonen 2008–2014 * Klaus Juvas 2014–2024 * Vesa Hirsmäki 2024– == Lähteet == == Aiheesta muualla == * Suomen nuorisofilatelistiliitto Luokka:Postimerkkeily Luokka:Suomalaiset järjestöt Luokka:Suomen postiliikenne
Iván Cuéllar

Iván Cuéllar Sacristán tai Pichu (s. 27. toukokuuta 1984 Mérida, Badajozin maakunta, Espanja) on espanjalainen jalkapallomaalivahti, joka edustaa Espanjan korkeimmalla sarjatasolla Primera Divisiónissa pelaavaa Sporting Gijónia. == Ura == Cuéllar on Atlético Madridin kasvatti. Vuodet 2004–2005 hän pelasi seuran B-joukkueessa. Edustusjoukkueessa hän teki debyyttinsä cup- kilpailu Copa del Reyn ottelussa Lorcaa vastaan 20. tammikuuta 2005.Cuéllar toma la alternativa As. Viitattu 20.5.2007. Ensiesiintyminen Espanjan pääsarjassa seurasi 29. toukokuuta 2–2-tasapeliin päättyneessä ottelussa Getafea vastaan.Ficha del jugador LFP. Viitattu 20.5.2007. Cuéllarin osaksi jäi kuitenkin toimiminen joukkueen ykkösmaalivahdin Leo Francon varamiehenä. Hänen peliuransa Atléticossa päättyi kaudella 2006–2007 kärsittyyn nöyryyttävään 6-0 -kotitappioon Barcelonaa vastaan. Cuéllarin epävarmat otteet olivat yksi syy murskatappioon.Sid Lowe: The two faces of Madrid Guardian. Viitattu 14.7.2008. Kaudella 2007–2008 Cuéllar pelasi lainalla Segunda Divisiónin Eibarissa, jossa pelasi 38 ottelua. Kauden päätyttyä hän siirtyi juuri pääsarjaan nousseeseen Sporting Gijóniin, jonka kanssa hän teki neljävuotisen sopimuksen.El guardameta Cuéllar, primer fichaje para la próxima temporada Real Sporting de Gijón. Viitattu 25.6.2008. == Lähteet == Luokka:Espanjalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Koilliskongonleijona

Koilliskongonleijona (Panthera leo azandica) on yksi leijonan alalajeista. Lajia tavataan ainoastaan Afrikassa, kuten muitakin nykyään eläviä leijonia aasianleijonaa lukuun ottamatta. Koilliskongonleijonan levinneisyys ulottuu mm. Tšadin, Kongon demokraattisen tasavallan, Nigerian, Keski-Afrikan tasavallan, Sudanin ja Kamerunin alueille. Koilliskongonleijona ei ole uhanalainen, kuten jotkin muut leijonan alalajit (mm. senegalinleijona ja aasianleijona). == Lähteet == Luokka:Leijona
Kanaalisaarten miehitys toisessa maailmansodassa

Kanaalisaarten miehityksellä toisessa maailmansodassa tarkoitetaan Saksan toisessa maailmansodassa suorittamaa Englannin kanaalissa sijaitsevien Kanaalisaarten miehitystä. Saksan kukistettua Ranskan kävi brittien asema saarilla toivottomaksi, joten sotavoimat poistettiin niiltä. Saksalaiset pommittivat Jerseyn pääkaupunkia Saint Helieriä 28. kesäkuuta 1940 tietämättä brittijoukkojen poistumisesta. 1. heinäkuuta saksalaiset pudottivat saarille antautumisvaatimuksia ja ensimmäiset joukot nousivat maihin Jerseylle. Saksan propaganda julisti Britteinsaarten valtauksen alkaneen. Aluksi saksalaisten hallinto oli suhteellisen lempeätä, mutta otteet alkoivat sodan jatkuessa koventua ja ruoka käydä vähiin. Saaret vapautettiin 9. toukokuuta 1945 eli Saksan antautumista seuranneena päivänä. == Katso myös == * Taistelu Britanniasta == Aiheesta muualla == Miehitys toisessa maailmansodassa Luokka:Saksan sotahistoria 1939–1945 Luokka:Yhdistynyt kuningaskunta toisessa maailmansodassa Luokka:Pohjanmeren historia Luokka:Sotilasmiehitys
Hirakata (Osaka)

Hirakata () on kaupunki Osakan prefektuurissa Japanissa. Se sijaitsee Yodojoen varrella prefektuurin koillisosassa Osakan ja Kioton puolivälissä. Idässä se rajautuu Kioton prefektuurin Yawatan ja Kyōtanaben kaupunkeihin, etelässä Naran prefektuurin Ikoman kaupunkiin sekä Osakan prefektuurin Katanon ja Neyagawan kaupunkeihin. Luoteessa Yodogawa-joen takana sijaitsevat Takatsukin kaupunki ja Shimamoton maaseutukaupunki. Hirakatan pinta-ala on 65,08 neliökilometriä ja siellä on 408 601 asukasta (vuonna 2013). Hirakata nimitettiin yhdeksi Japanin ydinkaupungeista huhtikuussa 2014. Hirakata on ollut historiansa aikana liikenteellisesti merkittävä paikkakunta Kioton ja Osakan toisiinsa liittävän Yodojoen puolivälissä. Sengoku-kaudella se kehittyi temppelikaupunkina (jinaichō) ja myöhemmin Edo-kaudella kaupunkien välille rakennetun Kyōkaidō-tien eli Tōkaidōn Kioton ja Osakan välinen osuuden postiasemana (shukuba). Yksi aikakauden majataloista, Kagiya, on restauroitu museoksi. Kaupungin nähtävyyksiin kuuluu myös Hirakata Park -huvipuisto, jossa on muun muassa lähes 700 metrin pituinen puinen vuoristorata. Hirakataa palvelevat JR Nishi-Nihonin Katamachi-linja (Gakkentoshi-linja) sekä Keihan- rautateiden Keihan-päälinja ja Katano-linja. == Lähteet == == Aiheesta muualla == *Hirakatan kaupungin internetsivut *枚方文化観光協会 Hirakata Culture Tourist Organization Luokka:Hirakata
Costinha

Francisco José Rodrigues da Costa eli Costinha (s. 1. joulukuuta 1974 Lissabon, Portugali) on portugalilainen jalkapalloilija, joka on viimeksi edustanut Italian Serie A:ssa pelaavaa bergamolaista Atalantaa. 180-senttinen Costinha on pelipaikaltaan keskikenttäpelaaja. Portossa pelatessaan Costinha oli mukana voittamassa Mestarien liigaa (2004) ja UEFA Cupia (2003). Vuonna 2005 Costinha siirtyi Dinamo Moskvaan Manichen ja Giourkas Seitaridisin kanssa, kun seuran omistaja venäläinen liikemies Aleksei Fedorytšev osti heidät joukkueeseen. Kymmenen Dinamo-ottelun jälkeen Costinha siirtyi espanjalaiseen Atlético Madridiin. Yhden Espanjassa vietetyn vuoden jälkeen Costinha jatkoi uraansa Atalantassa. Helmikuussa 2010 hän purki sopimuksensa italialaisseuran kanssaATALANTA E COSTINHA RESCISSIONE CONSENSUALE Atalanta.it (Luettu 28. helmikuuta 2010) ja siirtohuhujen mukaan hän olisi siitymässä Sporting Lissabonin urheilutoimenjohtajaksi.Costinha lands Sporting Lisbon job after departing Atalanta tribalfootball (Luettu 28. helmikuuta 2010) Portugalin maajoukkueessa Costinha debytoi 14. lokakuuta 1998 ottelussa Slovakiaa vastaan.Federação Portuguesa de Futebol (Luettu 24. elokuuta 2007) Hän on edustanut maataan EM-kilpailuissa 2000 ja 2004 sekä MM-kilpailuissa 2006. == Lähteet == == Aiheesta muualla == * Costinha Football Database -sivustolla Luokka:Portugalilaiset jalkapalloilijat Luokka:Vuonna 1974 syntyneet Luokka:Elävät henkilöt
Nicholas Barker

Nicholas Howard "Nick" Barker on englantilainen rumpali. Alkujaan hän soitti brittiläisen black metal -yhtye Cradle of Filthin kokoonpanossa vuodet 1992–1999. Sittemmin hän siirtyi norjalaiseen black metal -musiikkia soittavan Dimmu Borgirin riveihin, jossa hän soitti 1999–2004. Nicholas on soittanut myös Brujeriassa, Old Man's Childissa sekä Lock Up -yhtyeessä ja yhdysvaltalaisessa Testament-yhtyeessä. Esikuvikseen Barker on maininnut mm. Rush-yhtyeen Neil Peartin, Iron Maidenin Nicko McBrainin sekä Slayerin Dave Lombardon. ==Diskografia== ===Monolith=== * ===Cradle of Filth=== * * * * ===Lock Up=== * * ===Brujeria=== * ===Dimmu Borgir=== * * ===Old Man's Child=== * ===Benediction=== * ==Soittimet ja välineet== *Rummut: Pearl *Symbaalit: Paiste *Pedaalit: Trick Pedals *Telineet: Gibraltar *Rumpukapulat: Vic Firth Luokka:Brittiläiset rumpalit Luokka:Testamentin jäsenet Luokka:Syntymävuosi puuttuu Luokka:Elävät henkilöt